सरकारी मंडप में 27 जोड़े बंधे परिणय-सूत्र में
नगर पंचायत ने मुख्यमंत्री कन्यादान योजना में सामूहिक विवाह समारोह का आयोजन किया। साईं मंदिर टेकरी पर हुए आयोजन में विभिन्न समाजों के 27 जोड़े परिणय सूत्र में बंधे। मुख्य अतिथि ग्रामीण विधायक मथुरालाल डामर रहे। विशेष अतिथि किसान कल्याण आयोग अध्यक्ष ईश्वरलाल पाटीदार, जिला पंचायत अध्यक्ष परमेश मईड़ा, उपाध्यक्ष डीपी धाकड़, जिला सहकारी बैंक अध्यक्ष अशोक चौटाला व नप अध्यक्ष विष्णु कारूलाल चव्हाण थे। सुबह 9.00 से दोपहर 3.30 बजे तक चले समारोह में 9 पंडितों ने मंत्रोच्चार के साथ विवाह की रस्में संपन्न कराई। अतिथियों ने सभी जोड़ों को 5-5 हजार रुपए का गृहस्थी का सामान उपहार स्वरूप प्रदान किया। 17-17 हजार रुपए बैंक खातों में जमा करवाए जाएंगे। इस दौरान जिले के जनप्रतिनिधि सहित अन्य मौजूद रहे। संचालन अध्यापक कमलसिंह सोलंकी ने किया। आभार सीएमओ लक्ष्मीकांत शर्मा ने माना।
एक जोड़े को मिलेंगे 2 लाख रुपए- सीएमओ शर्मा ने बताया 27 जोड़ो में एक अंतरजातीय विवाह भी हुआ। इसमें वधू अजजा व वर पिछड़ा वर्ग का है। इससे शासन की योजना अनुसार पंजीयन करवाकर संबंधित विभाग को आवेदन देने पर जोड़े को 2 लाख रुपए प्रदान किए जाएंगे।
विवाह समारोह के दौरान प्रमाण-पत्र व अन्य सामग्री देते परिषद अधिकारी एवं कर्मचारी।
hin_Deva hin_Deva hin_Deva hin_Deva